Document ID: 32009D0062

SKLEP SVETA
z dne 26. januarja 2009
o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu in razveljavitvi Sklepa 2008/583/ES
(2009/62/ES)
SVET EVROPSKE UNIJE JE -
ob upoštevanju Uredbe Sveta (ES) št. 2580/2001 z dne 27. decembra 2001 o posebnih omejevalnih ukrepih za nekatere osebe in subjekte zaradi boja proti terorizmu (1) ter zlasti člena 2(3) Uredbe,
ob upoštevanju naslednjega:
(1)
Svet je 15. julija 2008 sprejel Sklep 2008/583/ES o izvajanju člena 2(3) Uredbe (ES) št. 2580/2001 o posebnih omejevalnih ukrepih za nekatere osebe in subjekte zaradi boja proti terorizmu (2), v katerem je oblikoval posodobljeni seznam oseb, skupin in organizacij, za katere se uporablja navedena uredba.
(2)
Svet je pripravil utemeljitev, v kateri vsaki osebi, skupini in organizaciji, za katere je bilo to praktično izvedljivo, pojasnjuje razloge, zakaj so bile zadevne osebe, skupine in organizacije, navedene na seznamu iz Sklepa 2008/583/ES. V primeru ene osebe so spremenjeni razlogi bili vročeni oktobra 2008.
(3)
Z objavo v Uradnem listu Evropske unije (3) je Svet obvestil osebe, skupine in organizacije, navedene na seznamu iz Sklepa 2008/583/ES, da jih namerava obdržati na seznamu. Svet je tudi obvestil zadevne osebe, skupine in organizacije, da je mogoče zahtevati utemeljitev Sveta za njihovo vključitev na seznam, če jim to ni bilo že sporočeno.
(4)
Svet je natančno pregledal seznam oseb, skupin in organizacij, za katere se uporablja Uredba (ES) št. 2580/2001, kakor se to zahteva v skladu s členom 2(3) navedene uredbe. Tako je upošteval pripombe, ki jih je zadevna oseba predložila Svetu.
(5)
Na podlagi sodbe Sodišča prve stopnje z dne 4. decembra 2008 v Zadevi T-284/08, ena skupina ni bila vključena na seznam oseb, skupin in organizacij, na katere se nanaša Uredba (ES) št. 2580/2001.
(6)
Svet je sklenil, da so bile ostale osebe iz uvodne izjave (6), osebe, skupine in organizacije, naštete v Prilogi k Skupnemu stališču 2008/586/SZVP z dne 15. julija 2008 o posodobitvi Skupnega stališča 2001/931/SZVP o uporabi posebnih ukrepov za boj proti terorizmu (4), povezane s terorističnimi dejanji v smislu člena 1(2) in (3) Skupnega stališča Sveta 2001/931/SZVP (5), da so v zvezi z njimi pristojni organi sprejeli odločitev v smislu člena 1(4) Skupnega stališča 2001/931/SZVP in da bi zanje še vedno morali veljati posebni omejevalni ukrepi iz Uredbe (ES) št. 2580/2001.
(7)
Seznam oseb, skupin in organizacij, za katere se uporablja Uredba (ES) št. 2580/2001, bi bilo treba ustrezno posodobiti -
SKLENIL:
Člen 1
Seznam iz člena 2(3) Uredbe (ES) št. 2580/2001 se nadomesti s seznamom iz Priloge k temu sklepu.
Člen 2
Sklep 2008/583/ES se razveljavi.
Člen 3
Ta sklep začne učinkovati na dan objave v Uradnem listu Evropske unije.
V Bruslju, 26. januarja 2009

Labels: 10
11
5